คือผมอายุ 16ปีครับอยูๆมันเต็มเหมือนตุ่มนูนๆอะครับ มันไม่เจ็บครับ มันมีน้ำด้วยครับ เป็นมาเดือนกว่าแล้ว มีน้ำออกมา3รอบแล้วครับ มันไม่หายซักทีครับ เมื่อ 2 วันที่แล้วผมบีบให้น้ำมันออกมันเหมือนกับเป็นสิวอะครับ คือผมไม่รู้ว่ามันคืออะไร เกิดจากอะไร รักษายังไงครับ
สวัสดีค่ะ ตุ่มนูนในปาก อาจมีสาเหตุจาก1.ตุ่มร้อนใน เกิดจากการอักเสบหรือติดเชื้อของเยื่อบุในช่องปาก จะมาด้วยตุ่มแข็ง อาจเห็นการบวมแดงและมีหนอง เจ็บ ปกติมักจะหายไปได้เองภายใน 1 สัปดาห์2.ตุ่มน้ำพองจากภูมิคุ้มกัน ลักษณะเป็นตุ่มน้ำใส เจ็บ อาจมีหลายตุ่มได้ ขึ้นได้ทั้งที่กระพุ้งแก้ม เพดานปาก หรือบริเวณคอด้านหลัง มักมีอาการอื่นร่วมด้วยเช่นตุ่มน้ำขึ้นตามตัว ใบหน้า ปวดข้อ แต่เป็นโรคที่เจอได้น้อยค่ะ3.ก้อนเนื้อที่อาจจะเป็นเนื้อดีหรือเนื้อร้ายก็ได้ในช่องปาก มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด การติดเชื้อไวรัสที่ชื่อว่า HPV4.ก้อนน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว เกิดเป็นตุ่มในปากได้ มักจะไม่ค่อยหายเอง ต้องตัดออกหากมีน้ำหรือหนองไหลออกมา อาจเป็นตุ่มที่เกิดจากการอักเสบหรือติดเชื้อการดูแลตัวเองเบื้องต้น ไม่ไปแกะตุ่มในปาก ไม่เอาฟันไปกัด รับประทานอาหารสุกสะอาด แปรงฟันวันละ 2 ครั้งเช้าเย็น อาจลองใช้สเตียรอยด์แบบป้ายปากทาเฉพาะที่บริเวณที่เป็นแผลดูก่อนได้สังเกตอาการถ้าตุ่มโตเร็ว มีเลือดออกจากตุ่ม ตุ่มไม่หายไป เจ็บมาก มีไข้ เป็นแผลในปากเรื้อรังเกิน 2 อาทิตย์ ควรไปพบแพทย์เพื่อตรวจเพิ่มเติม